b'\n_START_ARTICLE_\nMate \xc5\xa0imunovi\xc4\x87\n_START_PARAGRAPH_\nMate \xc5\xa0imunovi\xc4\x87 (Stilja kod Vrgorca, 1900. \xe2\x88\x92 Vrgorac, 1969.), hrvatski svjetski putnik._NEWLINE_Na put je krenuo 1928. godine i tijekom 19 godina s psom Globusom Mate \xc5\xa0imunovi\xc4\x87 je prevalio biciklom, pje\xc5\xa1ice i jedrilicom 360.000 kilometara na pet kontinenata. Na svom putovanju obi\xc5\xa1ao je 70 dr\xc5\xbeave. Stigao je i do brojnih otoka u Indijskom i Tihom oceanu._NEWLINE_Svojedobno su o njegovim putovanju pisale ugledne novine poput New York Timesa, La Prensa, El Telegrafo i niz drugih._NEWLINE_Mate je o svojem putovanju vodio dnevnik i snimio brojne fotografija._NEWLINE_Vratio se u svoju domovinu 1947. gdje su ga ubrzo u Zagrebu uhitili suradnici UDBE. Jugoslavenska mu vlast do njegove smrti 1969. nije dopustila izlazak iz dr\xc5\xbeave i nastavak putovanja._NEWLINE_Stipe Bo\xc5\xbei\xc4\x87 je snimio dokumentarni film Mate Svjetski o putovanju svjetskog putnika Mate \xc5\xa0imunovi\xc4\x87a koji se prikazivao na HRT-u.'